Arran dels atacs de Brussel·les s'ha reforçat la presència dels Mossos d'Esquadra en punts estratègics i Catalunya es manté en un nivell d'alerta 4 sobre 5\n3 min. Barcelona 23/03/2016 19:34\nEls Mossos d'Esquadra reforcen la seguretat a punts sensibles i concorreguts, com la Sagrada Família, després dels atemptats a Brussel·les / FRANCESC MELCION\nMossos d'Esquadra amb armilla antibales, pistola i metralladora davant la Sagrada Família, passejant per l'estació de Sants i a les andanes del metro. Agents amb gossos entrenats i més armes automàtiques a l'aeroport del Prat. 1.669 controls a les carreteres per Setmana Santa. Des d'ahir, arran dels atemptats de Brussel·les, els Mossos s'han fet més visibles que mai i blinden els llocs amb aglomeracions. Encara més que després dels atemptats de París. Però tot aquest desplegament és una mesura eficaç de veritat contra el terrorisme de l'Estat Islàmic?\nL'analista del Centre d'Estudis Estratègics de Catalunya Jofre Montoto reconeix que "l'eficàcia de la seguretat no la saps mai" perquè quan vigiles "no saps si estas impedint un delicte o no", senzillament no passa. Però reconeix que, amb el terrorisme jihadista, "la presència policial no se sap fins a quin punt serveix". Per una senzilla raó: "el terrorista clàssic buscava posar una bomba i fugir, que no l'atrapessin però sobretot no morir". En canvi "si algú es vol fer esclatar, la presència policial no és tan dissuassòria".\nA l'aeroport de Zaventem i al barri europeu de Brussel·les ahir hi van morir 32 persones i 270 van quedar ferides, però a tots dos llocs s'hi havia reforçat la presència policial des dels atemptats de París del novembre. No només això: s'hi havia desplegat l'exèrcit. Abans d'ahir, Bèlgica era en un nivell d'alerta antiterrorista 3 en una escala en què el màxim és el 4. Res de tot això va servir per evitar els atacs.\n"Els recursos que es destinen a les unitats més visibles no es destinen a les d'investigació i informació"\nGemma Galdón Analista de polítiques públiques\nL'analista de polítiques públiques especialitzada en seguretat Gemma Galdón alerta que el perfil de terroristes que s'han identificat fins ara és de delinqüents coneguts per la policia per delictes menors. "Cal reforçar la vigilància d'aquests perfils i no dur a terme una dinàmica de sospita generalitzada", avisa, però reconeix que "la població demana mesures visibles per sentir-se segura".\nDes del novembre, a Bèlgica, s'havia "millorat la visibilitat dels serveis de policia", la seguretat al voltant de les escoles i havia augmentat "la presència policial i militar" al metro, entre més mesures. El mes passat, el Centre de Crisi del govern belga insistia que havien "augmentat la vigilància i millorat la visibilitat de la policia".\nCombinar les mesures més visibles amb el seguiment dels perfils de risc, per Galdon, és ara mateix la fórmula més adequada per combatre atacs com el de Brussel·les. Però avisa que "a nivell europeu ja fa temps que s'aposta per mesures molt visibles però no tant per les que ho són menys", en referència a les unitats d'investigació i informació. "Els recursos que es destinen a aquest tipus d'unitats no es destinen a les altres", diu, i assegura que se'n queixen fins i tot els cossos policials.\nA Catalunya som en un nivell d'alerta antiterrorista 4 reforçat sobre 5. No hem arribat al nivell d'alerta màxim perquè, segons el conseller d'Interior, Jordi Jané, no hi ha notícia de cap amenaça concreta cap al país. El cinquè s'activa quan hi ha risc d'atemptat imminent. Però els agents es fan veure en llocs públics amb el dit al costat del gatell, a un sol i ràpid gest de poder disparar.\nLes nostres unitats es troben patrullant a l'estació de Sants. També som presents a altres punts estratègics pic.twitter.com/FnCBicxqUi\n— Mossos. Generalitat (@mossoscat) 23 de març de 2016\nIdentificats dos dels terroristes suïcides dels atemptats de Brussel·les


Un jutjat de Madrid avala les estelades a la final de Copa del 2016 - Notícies Esports - Notícies Esports - e-notícies\nEsports · 28 de Juliol de 2017. 18:20h.\nLa resolució assegura que són “una manifestació de la llibertat ideològica”\nEstelades durant la final de Copa\nEl jutjat contenciós administratiu número 11 de Madrid ha avalat que els aficionats del FC Barcelona exhibissin estelades a la final de la Copa del Rei del 2016 perquè assegura que és “una manifestació de la llibertat ideològica”. D'aquesta manera, el magistrat anul·la parcialment l'ordre de la delegada del govern a Madrid, Concepción Dancausa, que va prohibir l'exhibició de banderes estelades durant el partit que van disputar el Barça i el Sevilla a l'estadi Vicente Calderón el 22 de maig de l'any passat.\nLa resolució indica que “no es pot considerar que l'exhibició d'una estelada pugui comportar o generar violència, racisme, xenofòbia o intolerància en l'esport, sent una manifestació de la llibertat ideològica i del dret a difondre lliurement els pensaments”.\nAquest mateix jutjat ja va rebutjar en el seu dia les mesures cautelars demanades per la delegació del govern per impedir l'entrada d'estelades a l'estadi. Dancausa va considerar aleshores que “l'esport en general i el futbol en particular no han de convertir-se en escenaris de confrontació política”.


Ràdio Falset - 107.6 FM - El president de la Generalitat, Quim Torra, inaugurarà la Fira del Vi de Falset online\nEl president de la Generalitat, Quim Torra, inaugurarà la Fira del Vi de Falset online\nL’acte d’inauguració tindrà lloc aquest dissabte a les 10.00 del matí, i podrà seguir-se a través de les plataformes virtuals de la Fira del Vi ( instagram, twitter i facebook), a més de poder-se veure per televisió (TDT), a través del canal de teleservei de l’Ajuntament de Falset. L’acte també comptarà amb intervencions de l’alcalde de Falset, Carlos Brull; el president de la DOQ Priorat, Salustià Álvarez; la presidenta de la DO Montsant, Pilar Just; i el president de l’INCAVI, Salvador Puig.\nL’alcalde de Falset, Carlos Brull, s’ha mostrat molt satisfet de l’interès que ja està demostrant aquesta 1a Fira del Vi de Falset ONLINE, que ha impulsat l’Ajuntament de Falset, amb la col·laboració de la DO Montsant i la DOQ Priorat. “Comptar amb la simpatia i el suport de la Generalitat de Catalunya i de la Diputació de Tarragona ens anima a no baixar la guàrdia, i oferir al sector vitivinícola de la comarca del Priorat una plataforma de suport en un moment molt complicat”. De fet, la iniciativa d’aquest certamen virtual ha partit de l’Ajuntament de Falset “amb l’objectiu de contribuir a la dinamització social, cultural i econòmica sense cap necessitat d’esperar a la fi del confinament, sinó mirant d’avançar-nos als esdeveniments”, diu Brull. En aquest sentit, la 1a Fira del Vi de Falset Online ha arribat a un acord amb l’entitat Priorat Enoturisme, que es concreta en una promoció online de packs especials d’estades turístiques i visites als cellers.


Neguit de pantorrilla: de setembre 2011\nPremi Méditerranée 2004\nSóc d'una tribu que sempre ha estat nòmada en un desert de les dimensions del món. Els nostres pobles són oasis que abandonem quan la deu s'asseca, les nostres cases són tendes amb un vestit de pedres, les nostres nacionalitats són qüestió de data o de vaixell. L'única cosa que ens lliga els uns als altres, per sobre de les generacions, per sobre dels mars, per sobre de la Babel de llengües, és la sonoritat del nom. Un cognom com a pàtria? Sí, és així! I, com a fe, una antiga fidelitat!\nA la biblioteca que em va deixar el meu pare, hi ha una obra preciosa que descriu l història de la família des dels primers segles fins al començament del segle XX. Igual que la majoria dels vell llibres àrabs, porta un títol llarg fet d'hemistiquis que rimen, que es podria traduir lliurement com "L'arbre de les branques tan llargues i altes que no es pot pretendre recollir-ne tots els fruits", en al•lusió al repte immens amb què es troba el investigador que vol reconstruir el recorregut de la família.\nL'autor ens explica en aquest llibre els orígens de la seva família; no les arrels que com diu ell s'enfonsen a terra i mantenen l'arbre captiu; i això no li agrada.\nÉs historiador i comenta que als 30 anys el van trucar que havia mort el seu pare. Se'n va anar a La Muntanya i va ser allà un temps. Va preguntar alguna cosa del seu pare, de la família, però no s'hi va aturar gaire. Al cap de molts anys un amic diplomàtic li va preguntar si tenia res a veure amb un cubà que duia el seu mateix cognom. Llavors li va agafar una mica la febre de buscar; sabia que un germà del seu avi havia marxat a Cuba i que hi havia viscut i mort. La seva mare li va enviar un plec de cartes antigues i li va comentar que a La muntanya en un armari hi havia molts papers antics. I llavors s'hi va posar com a historiador, buscant, anant a trobar els documents de la seva mare,parlant amb gent que encara podia recordar alguna cosa de la família... Tota la història gira al voltant del seu avi patern Botros.\nL'àvia hauria estat l'única que m'hauria pogut dir què posava exactament la carta del seu germà, si jo hagués pensat a preguntar-l'hi... L'havia llegit i rellegit, les paraules per força se li havien quedat gravades a la memòria per tota la vida. Quin greu em sap haver tingut tan poca curiositat! La presència dels vells és un tresor que malgastem amb afalacs i paraules buides, i després ens quedem per sempre amb un pam de nas; darrere nostre resten uns camins imprecisos, que es dibuixen un trosset i es perden en la pols.\nNo explicaré aquí tota la història perquè és llarga i enrevessada; però verdaderament l'autor va fer una bona feina. En Botros guardava còpia de tots els seus escrits, de les cartes que enviava i rebia, de tot el que pogués deixar un rastre... I va ser un personatge controvertit, amb dubtes i problemes, pal de paller de la família, estimat i menystingut...\nNosaltres, les ànimes nòmades, venerem els vestigis i el pelegrinatge. No construïm res que sigui perdurable, però deixem rastres. I algun soroll que s'allarga.\nEt vaig conèixer com un home lliure que es negava a confraternitzar amb els éssers de dues cares i es negava a reconèixer cap creador que no fos Déu. La gent segueix molts camins i es pensa que arribarà fins a Ell, però L'acaba oblidant i adora el camí i prou.\nHe gaudit llegint aquest llibre, amb la història d'aquesta família que com a cognom tenen el de la tribu, Maalouf, del poble, que a partir del Líban s'escamparà per tot el món. I que malgrat les separacions, les distàncies, les idees diferents, sempre se senten membres d'una mateixa família, d'un clan, que els marca i els diferencia. Seguim la història de la família a través de les convulsions de l'Imperi Otomà, i contemplem la diàspora de místics, francmaçons, professors, comerciants, somiadors, políglotes i cosmopolites. Veiem l’evolució de les persones, dels costums i de les idees i sobretot ens emociona l'amor a una família que és l'única pàtria d'aquest escriptor en l'exili.\nÉs un llibre per rellegir; és massa bo per oblidar-te de frases, motius, històries...\na càrrec de Jorge Wagensberg\nAules dels Enginyers Industrials de Catalunya\nIntentaré fer un petit resum del que s’ha dit avui en aquesta conferència. Hi he anat pensant que no entendria res però quan qui parla és una persona que coneix a fons el tema i que li agrada aconsegueix que sense conèixer tu res del tema arribis a entendre alguna cosa.\nEl trivial pot ser sinònim de banal, de sense importància però no hi ha cap llei de la natura que no tingui una arrel trivial. Per tant és molt important el que és trivial.\nHi ha tres menes d’arrel trivial: el trivial circular, el trivial blindat i el trivial estadístic.\nTrivial circular és quan dius per exemple: el triangle té tres angles. La paraula triangle ja inclou el fet de tenir 3 angles. O dir: tots els gats són felins.\nTrivial blindat: És quan inclous totes les possibilitats, dues, tres, o cent, però que fora d’aquestes possibilitats no n’hi ha més. Per exemple: si tires un objecte a l’aigua pot flotar, quedar-se mig submergit, enfonsar-se, desfer-se...\nTrivial estadístic: Quan de totes les possibilitats n’hi ha una més probable. I ha posat l’exemple del Cosmocaixa que tenen una caixa de vidre plena de pilotes de ping-pong que es mouen i només veus una taca. Però que amb una llum estroboscòpica pot seguir el camí que fan; i n’hi ha un més comú que altres.\nAquestes arrels trivials les ha explicades dins el món de la matemàtica, de la mecànica, de la física, de la física quàntica, de l’economia, de la biologia, de la sociologia... Sempre, darrere una llei natural trobes l’arrel trivial. Per tant és molt important.\nParlant de l’evolució ha dit que és important conservar la identitat però que sovint es necessita una simbiosi per a sobreviure. I que l’evolució es presenta molt abans que ho necessitis. Per exemple els dinosaures en un moment donat els van sortir plomes. I no les necessitaven per res. Però quan van arribar les glaciacions només van sobreviure els que estaven proveïts de l’abric de les plomes. o sigui, la solució arriba abans que el problema. Per això és tant important la diversitat d’espècies, inclosa la humana. Perquè un dia llunyà pot ser que sigui necessària aquesta diversitat.\nQuan hi ha una manada de zebres i arriba un lleó la zebra no ha de córrer més que el lleó sinó més que les altres zebres. Això beneficia a les dues parts: el lleó té un camp més fàcil per atrapar una zebra i la zebra té més possibilitats de salvar-se que anant sola.\nUn home amb llibertat, sol, guanya independència i en grup perd independència però guanya seguretat.\nTambé ha explicat que Arquímedes, al segle III abans de Crist, va descobrir el número pi, en un temps quan no hi havia números, sinó lletres gregues i que el 0 no existia. Ho va fer a base de dibuixar un triangle dins un cercle i una altre fora. Després un quadrat, dins i fora del cercle; després un pentàgons, i així fins fer una figura tan polièdrica que\nva resultar quasi rodona i va poder fer els càlculs. Càlculs que jo no us puc explicar perquè massa he fet per entendre i recordar ara tot el que estic escrivint. També ha dit que dins els decimals de pi es troben totes les dates de naixement de tothom, els DNIs, etc.\nEl número pi és un número real amb infinits decimals; i nosaltres treballem amb números i mides amb poca precisió.\nI ha acabat amb aquesta definició: Progrés és guanyar independència respecte a la incertesa de l'entorn.\nM’agrada que m’expliquin bé i de manera entenedora coses que no he estudiat mai ni he llegit. Encara que molt poc, però sempre et queda alguna cosa i penso, a més, que el meu cervell fa un petit esforç que també va bé.\nPublicat per Maripepa a les 0:00 0 comentaris\nPublicat per Maripepa a les 12:51 2 comentaris\nFrases curtes, esqueixades. Tres temes intercalats en cada paràgraf. Ell, separar de la Nora i amb les cendres de la petita Jana. Ell, amb el seu amic Roger i la Francesca, al col•legi dels hermanos, a la universitat. Les dues famílies: la seva i la del Roger.\nAdolescents, drogues i sexe. Art barrejat amb orgies. Tot això li ve al cap quan un dia troba al Roger amb un carret al carrer, tocant una harmònica. No s'atreveix a acostar-s'hi.\nPresenta com a general i normal una joventut marcada per la droga i el sexe, l'art portat a l'extrem, l'assetjament dels hermanos... No sé. Ho veig com una reflexió d'algú que ha estat tocat en la seva joventut i no ha sabut elaborar-ho i assumir-ho, i llavors ho exagera tot per normalitzar-ho i normalitzar-se.\nÉs àgil en la manera d’expressar-se però no puc dir que el llibre m'hagi agradat. I és una llàstima. Perquè amb els personatges que descriu es podria haver fet una gran novel•la. Les dues famílies tan diferents, la reacció dels nois davant de la família de l’altre, el caràcter especial dels dos nois que podia haver donat molt a l’obra, la Francesca, bipolar?, alegre, inquieta, demanant sempre TOT i JA!... La Nora, la mort de la petita, els motius, tot hi és per tenir una bona -per a mi- novel•la.\nPotser aquest tipus de literatura és bona i agrada a força gent, però jo no m'hi he trobat a gust.\nPublicat per Maripepa a les 17:11 0 comentaris\nJaume Carbonell diu: El món del pintor es mou en una ambivalència entre l'observació de l'exterior i el procés creatiu interior.\nReclòs en el silenci el pintor espera que qui contempla les seves obres vagi desgranant el rosari de secrets que amaguen.\nLa meva manera d'explicar-me de sempre ha estat icònica. Per dir-ho d'una altra manera: l'expressió plàstica que faig servir sempre és propera al meu món desconegut.\nSóc figuratiu perquè les imatges són dins del món que m'envolta.\nPintura d'aspecte infantil, natural, clar i net amb influències fauvistes i cubistes. És agradable de contemplar; barreja el món de cada dia, les accions qotidianes, amb d'altres una imaginació desbordant. Veus un dinar familiar i a sobre un cavall volant al galop amb una parella a sobre, i un sant, crec que Sant Antoni Abad, al costat d'un noi contemplant rere les plantes una noia nua que es banya.\nEl que vaig veure, però, és que "copiava", s'inspirava, en temes d'altres pintors. Els nens a la sorra de Sorolla, un paisatge de Miró, el circ, crec, de Seurat o d'un de la seva colla... i molts d'altres.\nPel fet d'anar sols, sense guia, ningú no ens ha pogut explicar perquè ho feia.\nSi algú ho sap agrairé el comentari.\nEra partidari d'aplicar el principi del ritme universal de la vida que predicava el seu gran mestre Rafael Benet, i que venia de Grècia, dels grans italians, de Cezanne, de Mompou, i de tots aquells que havien defensat els eterns principis de l'art.\nL'Arcàdia feliç, era un tema que l'entusiasmava. M'ho de mirar i llegir perquè no n'havia sentit a parlar mai. Quanta, quanta ignorància!\nExposició relaxant i viva. M'agradaria saber més coses d'aquest pintor. Quina falta ens ha fet avui l'Isabel Larruy, la nostra estimada i cultíssima guia i amiga!\nPublicat per Maripepa a les 10:53 0 comentaris\nLa Belle Époque es situa entre el final de la guerra francoprussiana i la Primera Guerra Mundial, des de l'última dècada del S XIX fins a l'any 1914. L'exposició està molt ben organitzada: comença per l'època rica, de pujança econòmica i acaba quan tot comença a fer fallida: i tot això es reflecteix naturalment en la pintura.\nEn plena eufòria de la fotografia qui tenia diners volia una pintura per poder diferenciar-se de la resta i per això en aquest temps trobem molts retrats. És curiós veure la mateixa persona pintada per dos pintors diferents, com per exemple Cléo de Meromé, ballarina, pintada per Boldini, sensual, bellíssima i en un altre quadre pintada per Benedito que més aviat se la veu com una burgesa rica i temorosa. Naturalment l’identifiques més amb Boldini!\nHi ha quadres de força pintors però destaquen per importància Sargent, pintor excepcional de retrats, influït per Velázquez, que durant 10 anys es va dedicar exclusivament a pintar la família Boit; en acabar va fer un canvi total i es va dedicar a paisatges i belleses exòtiques. Vernon Lee i la figura de l’empresari Boit són les que més m'han agradat. I sobretot la dona de verd, 'Duquesa de Sutherland'.\nBoldini, pintor de belleses sensuals i atrevides i de nens i persones en postures desenfadades, com en moviment. Té quadres bellíssims. Destaca La senyora de rosa.\nSorolla, prou conegut per tothom, en aquesta exposició destaca especialment el retrat de la seva filla Maria, Maria amb barret, exquisit.\nRamon Casas, amb "La Sargantain (o Júlia)", primer amant i musa i després muller, noia del carrer. Té una força enorme, uns ulls que et travessen i s'agafa fort a la cadira deixant veure la força sensual del seu cos a través de la roba. No et cansaries de mirar-lo. Casas va trigar a casar-s'hi perquè la família no volia aquella noia senzilla, sense status social.\nRusiñol i Steinlen ens ensenyen la part de la societat que no entrava en aquesta roda. Retaten les prostitutes que, mal pagades a les fàbriques, havien de fer el carrer en sortir per podar arribar a fi de mes. I Toulouse-Lautrec no podia faltar amb els seus retrats foscos de les nits parisines tan característics.\nI ja al començament de la davallada Anglada Camarasa ens regala una Sibil•la, personatge necessari quan arriben moments de penúria,\ni també podem veure la desesperació i la solitud en retrats de Schiele, malalt mental, i Kirchner com La cuina alpina; aquest últim és colpidor perquè vol donar vida a la pintura amb els colors però la seva figura abandonada sobre la taula i l'aspecte de càpsula tancada o cercle de l'habitació et mostra amb impudícia el seu desesper.\nEn resum, una gran exposició, amb pintors coneguts i no tan coneguts, tots units per una època determinada i unes circumstàncies semblants i tan diferents entre ells.\nVal la pena anar a veure l’exposició!\namb Hirotoshi Kikuchi\nMoltes coses teníem per celebrar: els 40 anys del Guillem i els 68 del Jaume, el sant de la Marta, la Clara i la Berta, el 12 anys de casats del Jordi i la Marta -bodes de seda- i els 42 anys de casats nostres. I vam decidir demanar els serveis del càtering de Hirotoshi Kikuchi, japonès que et ve a casa amb la nevera portàtil i un enorme carro de la compra i et munta un sopar per 18 persones que érem, comptant nens excepte el Jordi petit, en una hora i mitja. És un geni de rapidesa i eficiència.\nVa ser molt divertit veure com anava fent els diferents tipus de sushi, les gambes farcides d'arròs, l'arròs embolicat amb soja, els fideus, les brotxetes de pollastre i verdura, la tempura... tot amanit amb salsa de soja i una altra que no vaig aconseguir entendre de què era. Tot va quedar fet i a punt per poder gaudir d'un sopar diferent sense cap feina per part meva ni de pensar què faig per sopar?, ni comprar, ni cuinar, ni fregar! I a més, boníssim!\nI el més divertit va ser veure tots els néts enfilats el ampit de les finestres de la cuina contemplant la feina de l'artista!\nEn Joaquim i la Núria van baixar també a sopar perquè la Núria no parava de dir que li "encantava" el menjar japonès, i després d’haver-me proveït tot l'estiu d’ous i enciams no m'hi podia negar! I ens venia de gust compartir amb ells aquest tipus de menjar.\nEns ho vam passar molt bé, tot era molt bo i ens hem quedat la targeta per si volem repetir un sopar com aquest a Barcelona, sense nens, amb amics.\nI vam bufar espelmes i va haver-hi regals, i tots vam ser feliços i vam menjar anissos! I així s'ha acabat l'estiu!\nPublicat per Maripepa a les 9:25 1 comentaris\nPublicat per Maripepa a les 9:07 0 comentaris\nS'han casat el Genís i la Laia! Després d'anys estudiant i treballant a Alemanya i poc temps després d'instal•lar-se a Barcelona de nou, han rebut el regal d'una oportunitat per anar un parell o més d'anys a Beijing; i naturalment han acceptat més contents que un gínjol! S’han posat a estudiar xinès a estones que els quedaven lliures mentre preparaven el casament...\nI han decidit formalitzar a seva relació casant-se. I el que és més bonic és que els ha casat el Joaquim, el pare del Genís, alcalde de santa Eulàlia de Ronçana. Ha estat un casament ple de il·lusió i alegria, de bon fer i d'harmonia, de somriures i rialles.\nSempre he recordat amb carinyo un casament jueu, de la Sílvia i el Rafel, que els va casar el pare del noi, rabí de la sinagoga de Barcelona. Em va emocionar veure un pare beneir en públic el seu fill...\nAra no tocava beneir però sí fer unes reflexions que van ser molt emotives i dir paraules escaients. I en Joaquim ho va aconseguir, amb la veu una mica trencada per l'emoció i amb el seu posat d'alcalde, amb la bandera amb\nels colors del poble. La Laia va parlar, molt emocionada, del seu pare mort fa tres anys; del seu caràcter alegre i va donar les gràcies a la seva mare i germà i al Joaquim i la Núria per haver-los educat als dos en uns valors semblants que ells volien conservar i transmetre als seus fills el dia de demà.\nA saltirons i al ritme de la música es van dirigir cap a l'aperitiu. El Genis amb smoking, molt guapo, i la Laia preciosa i elegantíssima amb un vestit que li esqueia d’allò més. Són una parella que fa molt goig, la veritat.\nPels qui no coneixen Can Ribas és un lloc idíl•lic. Amb una vista privilegiada i amb unes persones amb una imaginació fora del corrent. Des de testos al llarg del camí amb fruites ensucrades, a llaunes amb diferents menges, a una parella "armats" amb un ganivet per obrir ostres que t'anaven oferint, una noia oferint-te caviar alemany amb vodka, quasi obligant-te a prendre’l tal com s'ha de fer, bevent el vodka de cop, carretons de formatges i fruits sécs del país, de brètzels, pa sucat amb diferents olis del país, un enorme Parmigiano buit de dintre i ple de trossets d'aquest exquisit formatge... gambes a la planxa, tacos d'entrecot, de cansalada a la brasa, salsitxes alemanyes, i no sé quantes coses més. Cal remarcar una petita carpa, fosca, on et donaven guacamole abans d'entrar i dins et trobaves un mexicà tocant la guitarra i una noia servint vasos de tequila, en estricte silenci, no et deixaven obrir boca. La veritat tot molt divertit, diferent i variat. I els nuvis pertot i en tots els llocs, movent-se parlant amb tothom... una delícia.\nEls cosins Brustenga\nDesprès del sopar el Genís va explicar la història de la parella, des que es van conèixer fins aquest dia, i va ser molt, molt divertit.\nI el ball, amb música de tots els temps, vam recordar cançons de la nostra època! I al final, a peu el jovent, -havien portat tots bambes, ja estaven avisats- van anar fins a casa el Genís on van seguir la festa fins a les 9 o 10 del matí.\nCasament original, diferent, però sincer i emotiu. Aquesta joventut no surt als diaris però són els qui han de fer anar endavant aquest país nostre estimat.\nPer molts anys, Laia i Genís, que sigueu molt feliços, que aprofiteu cada instant de la vostra vida i que no us oblideu de tots nosaltres; feu-nos saber de tant en tant què és de la vostra vida.\nPublicat per Maripepa a les 21:48 3 comentaris


Polònia, de nord a sud - Club del Viatger\n29 d'abril al 6 de maig 8 dies / 7 nits\nPolònia és un jardí de la naturalesa i un tresorer de la cultura. País amb una història mil·lenària, de riques tradicions, d’un rellevant contingut cultural i posseïdor de nombroses distincions de Patrimoni de la UNESCO. La seva herència passada en forma de monuments arquitectònics i obres d’art es combinen de manera extraordinària amb la riquesa de la seva naturalesa i els seus paisatges.\nEls sorprenents centres medievals de Cracòvia o Gdansk competeixen amb la creixent modernitat de Varsòvia, les obres d’enginyeria del Canal d’Elblag es barregen amb la frondosa vegetació dels boscos, i les obres d’art de diferents estils històrics atorguen una dimensió molt rellevant a aquest país de l’Est d’Europa.\nPerò Polònia també marcarà els nostres cors amb la visita que farem al camp de concentració d’Auschwitz, on coneixerem de primera mà la terrorífica història viscuda per mils de jueus durant el període de la II Guerra mundial per part dels nazis.\nA la tarda trobada amb l’autocar del Club del Viatger des dels diversos punts de recollida per anar cap a l’Aeroport de Barcelona des d’on volarem fins a la ciutat Varsòvia, la capital de Polònia, on hi arribarem al vespre.\nUn cop arribem a Varsòvia ens trobarem amb el nostre guia local i l’autocar que ens conduiran fins l’hotel. Sopar i allotjament\nEsmorzar bufet a l’hotel. Durant el dia d’avui farem una interessantíssima visita de la ciutat, el nucli antic, que després de les destrosses de la segona guerra mundial, va ser reconstruïda de forma tan fidel que fou reconeguda com a Patrimoni de la humanitat per UNESCO. Veurem la Catedral de Sant Joan Baptista, passejarem pel “camí reial”, que uneix el Castell Reial amb els Palaus de Lazienki i de Wilanów. Les vistes que tindrem des del pis 30 del Palau de la Cultura i Ciència, ens donaran encara una perspectiva més monumental de la ciutat.\nDinarem a un cèntric restaurant, des d’on podrem continuar la visita de la capital polonesa durant la tarda. A continuació, visita del Museu Fryderyk Chopin al Palau d’Ostrogski. Anirem fins al barri Muranów, antic districte de la comunitat jueva. Podrem contemplar el monument als Herois del Gueto i la plaça “Umschlagplatz” lloc des d’on els jueus foren deportats al camp d’extermini a Treblinka durant la II Guerra Mundial.\nVarsòvia – Canal Elblag – Castell de Malbork – Gda\nEsmorzar a l’hotel. Aquest matí prendrem direcció cap a Gdańsk, però farem una aturada per navegar pel Canal Elbląg, una de les obres d’enginyeria hidràulica més importants d’Europa gràcies a la connexió dels seus diferents llacs mitjançant vies ferroviàries dissenyades per evitar els desnivells de més de 100 m. sobre el nivell del mar. Avui dinarem durant la navegació en mig de la frondosa vegetació polonesa.\nAcabat aquest petit creuer, visitarem el majestuós Castell de Malbork, construït entre els segles XIII i XV pels cavallers de l’Ordre Teutònic. El Castell és la fortalesa gòtica més gran d’Europa, i com a conseqüència va ser declarat Patrimoni de la Humanitat per la UNESCO l’any 1997. La construcció, singularment edificada amb totxanes de color terrissa, ha hagut de ser reconstruïda en dues ocasions, la darrera després de la II Guerra Mundial.\nSeguirem fins a Gdansk. Trasllat a l’hotel on dormirem dues nits. Sopar i allotjament.\nEsmorzar i sortida per conèixer la ciutat de Gdansk, capital polonesa del Bàltic. Ciutat mil·lenària, pertanyent a la Lliga Hanseàtica, es va fer famosa a principis dels anys vuitanta quan un obrer de les drassanes de Gdansk va liderar la primera gran vaga. Rebé el nom Lech Walesa i el moviment social associat a ella el va acabar transformant en el primer sindicat independent a l’Europa del teló d’acer, anomenat “Solidaritat”, d’aquí el nom de “Ciutat de la Llibertat”.\nVeurem monuments com el déu Neptú, la Ruta Reial, testimoni d’un gloriós passat amb important comerç a escala europea, i els seus carrers adjacents que formen el barri antic d’origen medieval amb la imponent Església de Santa Maria, considerada com l’església de maons més gran d’Europa. Un altre dels símbols més destacats de la ciutat és una grua medieval, utilitzada per descarregar producte, sobretot blat, que es transportava pel riu Vistula des del sud de Polònia.\nDinar en un restaurant local durant la visita. No deixarem de conèixer la Catedral de Oliwa, ubicada en un pintoresc barri, d’on el seu òrgan que data de 1973 n’és la joia degut a la serva perfecta tonalitat i pels àngels que fan sonar les trompetes i campanes.\nA la tarda, aprofitarem per conèixer els dos pobles veïns de Sopot i Gdynia. Sopar i allotjament a l’hotel Gdańsk.\nGdańsk – Torun - Poznan\nEsmorzar i visita de Torun, ciutat natal de Nicolás Copèrnic de qui coneixerem més detalladament la seva vida durant la visita al museu que porta el seu nom. Torun posseeix la major riquesa d’arquitectura gòtica de Polònia. El seu centre històric, amb una distribució de gran originalitat, forma part de la llista de Monuments de la UNESCO. En destaca la Plaça Major amb l’Ajuntament de la ciutat, però sense oblidar-nos d’altres monuments com l’estàtua de Copèrnic i la casa de la seva família que visitarem tot passejant. Dinarem a un cèntric restaurant local. Un cop acabades les visites, en dirigirem cap a Poznan, on soparem i dormirem.\nEsmorzar i sortida ben d’hora del matí camí cap a Wroclaw, o Breslavia en català, l’anomenada Venècia polonesa gràcies als més de 100 ponts i passarel·les que travessen l’Odra i les seves ramificacions. De la capital de la Baixa Silèsia, en visitarem la seva la Gran Plaça, on veurem un dels ajuntaments gòtics més grans d’Europa, autèntica perla de l’arquitectura profana de Silèsia amb els seus pinacles i el rellotge astronòmic. Dinar a un restaurant cèntric.\nSeguirem endinsant-nos en l’arquitectura històrica polonesa i visitarem l’església de Santa Maria Magdalena per veure la millor representació d’un portal gòtic de tot el país. L’Aula Leopoldina de La universitat de Breslavia ens robarà el cor amb els seus esplèndids frescs de l’època barroca i per acabar de completar el dia ens endinsarem al Parc Szczytnicki per visitar el reconegut Saló centenari. i Sopar i allotjament.\nWroclaw – Czestochowa – Auschwitz - Cracòvia\nEsmorzar i avui prendrem camí cap a Cracòvia, aprofitant el trajecte per aturar-nos a dos punts d’altíssim interès. El primer d’ells serà el Monestir de Jasna Góra, on podrem admirar la famosa imatge de la Verge Maria moreneta de Czestochowa, la patrona de Polònia. Són moltes les històries associades a aquest quadre, des de qui el va pintar fins a com han aparegut les tres cicatrius que té la Moreneta a la cara. A més, el complex arquitectònic on es troba és un dels centres de pelegrinatge més important del país i de tota l’Europa de l’Est. Un cop acabada la visita, dinarem a un tradicional restaurant local.\nSeguirem la nostra ruta cap a Oswiecim, on ens quedarem corpresos coneixent la dramàtica història d’uns dels camps de concentració i extermini nazi més famosos: Auschwitz. Dins del seu museu coneixerem en profunditat la terrorífica història dels milers de jueus que van patir les atrocitats dels nazis. Després d’aquesta visita seguirem el nostre camí fins a Cracòvia. Sopar i allotjament.\nCracòvia - Barcelona\nEsmorzar i sortida per conèixer Cracòvia, on visitarem el seu centre històric. Passejarem a través de la Plaça Central del Mercat, una de les més antigues de l’època medieval de tot Europa. Més tard la nostra ruta ens portarà a visitar Basílica de Santa Maria d’on l’altar gòtic n’és la millor representació artística. A continuació, posarem direcció cap a Wawel Hill, on situats sobre un petit turó destaquen el Castell Reial i la Catedral de la Coronació, construïts durant el segle XIII. El castell fou l’antiga residència dels reis polonesos i actualment és la seu d’un dels museus d’art més complets i emblemàtics del país.\nVols d’anada i tornada amb la companyia aèria Vueling i totes les taxes incloses\n2 nits a l’hotel Sofitel Warszawa de 5* o similar a Varsòvia\n2 nits a l’hotel Qudus 4* o similar a Gdansk\n1 nit a l’hotel Novotel Centurm de 4* o similar a Poznan\n1 nit a l’hotel Radisson Blu 5* o similar Wroclaw\n1 nit a l’hotel Mercure Kraków 4* o similar Cracòvia\nPensió completa des del sopar del primer dia segon dia fins al dinar del darrer dia\nLes begudes als àpats (una copa de vi, cervesa o refresc)\nAmb data 6 de febrer 2019: 850 € (data en que aconsellem contractar assegurança de cancel·lació 90€)\nAmb data 20 de març 2019: Resta del viatge


Els jocs d'hivern, presents a la 10a Trobada d'esquiadors de l'Associació d'Hostaleria de Girona - Diari de la neu\nJocs Olímpics, CerdanyaIvan Sanz 25.02.201922.00 h\nAvui a La Molina s'ha celebrat la 10a Trobada d'esquiadors de la federació d'associacions d'Hostaleria de les comarques gironines. A la trobada hi han estat presents, entre altres autoritats, Antonio Escudero, president de la Federació esmentada, Ramon Moliner, alcalde d'Alp, Xavier Perpinyà, director de l'estació d'esquí, i Ricard Font, president del Grup FGC. Als 4 els hem preguntat per la possible candidatura dels Jocs d'Hivern Barcelona-Pirineus 2030.\nLa 10 edició de la Trobada d'Esquiadors s'ha celebrat aquest dilluns a La Molina amb la presència de prop de 250 hostalers de les comarques gironines. L'esdeveniment, que enguany tenia l'afegit especial d'arribar als 10 anys i per tant es consolida com una trobada de referència per al sector, és impulsat per l'Associació de Bars i Restaurants de la Cerdanya amb la col·laboració de la Federació d'Hostaleria de les Comarques de Girona.\nNevi, faci vent o llueixi un cel radiant, com va ser el cas d'ahir, la trobada ha estat ininterrompuda any rere any i serveix per reunir entorn d'una taula els hotelers de la Costa Brava, responsables d'allotjaments de turisme rural de la Garrotxa o els responsables dels millors restaurants de l'Empordà, per posar tres exemples. En resum, una trobada per compartir esmorzar amb productes 100% del territori que serveix als assistents per debatre sobre la situació del sector, per compartir experiències o simplement per copsar l'ambient del turisme de muntanya al Pirineu gironí i per veure insitu les particularitats del turisme de neu.\nLa jornada compta amb la col·laboració de Ferrocarrils de la Generalitat, que ofereix una jornada d'esquí amb forfets gratuïts a tots els associats de les onze associacions que formen la Federació.\nA l'acte hi van assistir diverses autoritats de diferents sectors, com ara l'alcalde d'Alp, Ramon Moliner; l'alcalde de Puigcerdà, Albert Piñeira; el president de Ferrocarrils de la Generalitat, Ricard Font; el director de Turisme i Muntanya, Toni Sanmartí; el president de la Federació d'Hostaleria de les Comarques de Girona, Antoni Escudero; la presidenta i la vicepresidenta de l'Associació de Bars i Restaurants de la Cerdanya, Nativitat Bover i Isabel Castro, entre altres representants de diferents associacions que formen part de la Federació.\nAbans del repartiment dels forfets entre els més de 250 assistents, Antoni Escudero i Ricard Font van procedir a la signatura oficial de l'acord de col·laboració entre la Federació d'Hostaleria i Ferrocarrils de la Generalitat.\nEntrevistats per Diaridelaneu\nA la trobada Antonio Escudero, president de la Federació esmentada, Ramon Moliner, alcalde d'Alp, Xavier Perpinyà, director de l'estació d'esquí, i Ricard Font, president del Grup FGC han estat entrevistats per Diaridelaneu (vegeu vídeo). La possible candidatura de Pirineus-Barcelona per als jocs d'hivern de 2030 n'han estat el motiu principal.\nPer Antonio Escudero la possible candidatura és una oportunitat única per a la millora de les infraestructures de comunicació a la zona.\nL'alcalde d'Alp, Ramon Moliner, també ha manifestat que La Molina i Masella són dues estacions que poden garantir, per experiència prèvia en l'acollida d'altres competicions de la Copa del Món d'esquí alpí, snowboard, Copa d'Europa o Mundials IPC, l'organització d'uns jocs d'hivern a la Cerdanya. Això sí, també ha admès que, molt possiblement, part de les proves també es podran organitzar a la Val d'Aran, si bé això dependrà en part de la decisió dels equips tècnics.\nXavier Perpinyà, director de La Molina, ha confirmat que aviat podrien començar les obres de la pista Barcelona per adequar-la com a pista de descens. Tot i que s'hi està treballant des de l'any 2012, no ha posat data d'inici a aquestes obres. També ha recordat que el concepte és fer les proves a Alp 2500, o sigui, a repartir les diferents especialitats entre La Molina i Masella.\nFinalment Ricard Font ha recordat, entre altres qüestions, que el país està preparat per acollir uns jocs que, a criteri del COI, no requereixen grans infraestructures. Això sí, ha recordat que entre les tasques prèvies i importants a l'hora d'acollir uns jocs és necessari la posada al dia d'infraestructures com la línia 3 de rodalies o incrementar la base d'esquiadors, a més de buscar un consens amb el territori per aconseguir l'organització d'uns jocs que haurien d'entusiasmar a la ciutadania i ajudar a l'economia del territori sempre amb la condició que siguin uns jocs sostenibles des de tots els àmbits.\nRicard Font, president del Grup FGC, avui present a La Molina\nSignatura del conveni entre el Grup FGC i la Federació d'associacions d'hostaleria de Girona\nXavier Perpinyà, director de La Molina, durant els parlaments de la Trobada\nMés de 250 assistents a la 10a Trobada d'esquiadors de l'Associació d'Hostaleria de Girona\nAntonio Escudero, president de la Fedaració d'hosteleria de Girona, durant els parlaments de la Trobada


La PDLI promourà la nul·litat pel Constitucional del ‘Decretazo Digital’ - Paisdelmar\nnovembre 27, 2019 22 visites0\n[vc_row][vc_column][vc_column_text]La Plataforma en Defensa de la Llibertat d’Informació (PDLI) juntament amb l’Associació d’Internautes i l’Associació d’Usuaris d’Internet (AUI), i les organitzacions i experts que es vulguen sumar, promouran la nul·litat del ‘Reial decret llei 14/2019, de 31 d’octubre, pel qual s’adopten mesures urgents per raons de seguretat pública en matèria d’administració digital, contractació del sector públic i telecomunicacions’ convalidat hui per la Diputació Permanent del Congrés dels Diputats.\nPer a això portaran el cas davant el Defensor del Poble sol·licitant que aquesta institució interpose un recurs d’inconstitucionalitat.\nLa PDLI i aquestes organitzacions consideren que no es donen circumstàncies d’extraordinària i urgent necessitat -com requereix l’article 86 de la nostra Constitució- que justifiquen per part del Govern disposicions legislatives provisionals en forma de Decret llei i demana que aquesta matèria siga regulada, amb totes les garanties necessàries, com un Projecte de Llei durant la pròxima legislatura.\n“No és un ‘Decretazo Digital’ contra la república digital catalana. És un ‘Decretazo Digital’ contra la Constitució de la monarquia parlamentària espanyola. Per això ho portarem davant el Constitucional”, ha manifestat el director de la PDLI, Carlos Sánchez Almeida.\nFont i foto: Libertad de información[/vc_column_text][/vc_column][/vc_row]\nPlataforma en Defensa de la Llibertat d'Informació


13 | Mai | 2013 | Les Barraques Digitals\nPosted on Mai 13, 2013 by laurablanco64\nTothom passa per mi, jo mai passo per ningú.\nTothom pregunta per mi, jo mai pregunto per ningú.\nBarça campió de lliga!!!\nPosted on Mai 13, 2013 by alicialopez97\nEl dissabte 11 de maig el Barça es va proclamar campió de lliga gràcies a l’Espanyol que va aconseguir l’empat contra el Reial Madrid. Des de l’equip de redacció volem donar les nostres felicitats al club blaugrana!\nEl racó del sonat: Mamarratxo!\nL’insult d’aquesta setmana és Mamarratxo.\nm. [LC] Persona malgirbada, cosa molt mal feta, molt mal pintada, etc.\nDia mundial de la fibromiàlgia i la síndrome de la fàtiga crònica\nPosted on Mai 13, 2013 by anagonzalez15\nEl passat diumenge dia 12 de maig es va celebrar a Montornès el dia mundial de la fibromiàlgia i la síndrome de la fatiga crònica. Es va fer una caminada fins a la plaça Pau Picasso. On es van col·locar diferents paradetes de Càrites, com per exemple a una d’elles es venien polseres, en altres es venien entrepans i begudes. També es podien portar aliments per a ajudar a les persones que pateixen de fibromiàlgia i síndrome de la fatiga crònica.\nFinalment, per a augmentar el públic, a les 18:30h els alumnes de l’escola de dansa Maestre van fer una actuació de ball.\nAcusat de segrest i violació\nAriel Castro, principal sospitós del segrest de tres noies de Cleveland duarnt gairabé 10 anys. També han sigut detinguts els seus dos germans, Pedro i Onil tot i que encara no tenen cap evidència de que estiguessin implicats en el cas.\nEd Tomba, el cap de policia de Cleveland ha informat de que es possible durant la dècada de captiveri no haguessin sortit fora de la casa i que només en dues ocasions van poder arribar fins al garatge de la residencia disfressades.\nTambé va explicar que les noies estaven en habitacions “separades” tot i que en algunes ocasions van estar en contacte entre elles.\nLes noies, Amanda Berry, de 27 anys, la qual va tenir un fill durant el captiveri; Gina DeJesus, de 23 anys i Michelle Knight, de 32 anys van passar entre 9 i 11 anys sota el captiveri de Ariel Castro.\nAmanda i Gina van tornar a casa juntament amb les seves famílies i ja estan bé, però Michelle va tornar al hospital per problemes mentals greus que li van crear a partir del segrest.\nEl malson va acabar el passat dilluns quan Berry va aconseguir demanar ajuda en un descuit del seu segrestador i un dels veïns Charles Ramsey va escoltar els seus crits i la va ajudar a escapar.\nAvui fa 125 anys que a Brasil es va decretar la Llei Àurea, que va abolir l’esclavitud sense indemnització pels propietaris.\nMaig, el mes de la salut de les dones!\nPosted on Mai 13, 2013 by armandmalagon\nDurant tot el mes de maig, Montornès acollirà activitats destinades a informar, sensibilitzar i promocionar la salut de les dones.\nL’Associació de Dones per la Igualtat de Montornès i l’Associació de Fibromialgia i Síndrome de Fatiga Crònica, han col·laborat amb les regidories de Polítiques d’Igualtat, Benestar Social i Salut Pública de l’Ajuntament per tirar endavant el programa.\nEl 12 de maig es commemora el Dia Mundial de la Fibromialgia i la fatiga crònica, malalties que majoritàriament pateixen les dones, i el dia 28 és el Dia Mundial de la Salut de les Dones. El programa previst inclou tallers, caminades, demostracions i exposicions, entre d’altres.\nEls tallers d’activitats seran els següents dies:\nDissabte 4 de maig (19.30 h Espai infantil La Peixeria, Taller de Risoteràpia + sopar per compartir, A càrrec de Maribel Balades).\nDiumenge 12 de maig (17.00h Plaça de l’Ajuntament Caminada en commemoració del Dia mundial de la Fibromiàlgia i síndrome de fatiga crònica, Concentració i caminada ﬁns a la Plaça Pau Picasso 17.30 .\nLectura del manifest 17.45,Demostració de Ioga a càrrec de Mercedes Campos i membres d’Aﬁ bromon 18.30 h.Mostra de dansa a càrrec d’estudi de dansa Maestre i de la companyia Monmae. Durant tota la tarda es portarà a terme una campanya solidària de recollida d’aliments per Cáritas.\nDimecres 15 de maig (18 h Sala d’actes de la Biblioteca Taller de ManualitatsPlaces limitades. Inscripcions a la Biblioteca)\nDijous 16 de maig (18 h Sala d’actes de la Biblioteca Taller de Risoteràpia Places limitades. Inscripcions a la Biblioteca\nDivendres 17 de maig (Sortida a les 9.30 h davant de la porta de l’Ajuntament Caminada i visita guiada al jaciment “Mons Observans” (Parc Arqueològic i Natural de Can Tacó – Turó d’en Roina) Adreçada a la gent gran.)\nDivendres 24 de maig (Sala d’actes de l’Ajuntament a les 10 h. Xerrada sobre la llei de la dependència a càrrec de Salomé de les Morenes, referent Comunitària de la Dependència Comarca del Vallès Oriental Cal conﬁrmar l’assistència).\nDimarts 28 de maig (19 h Sala d’actes Ajuntament Com ens preparem i vivim la menopausa? A càrrec de la llevadora Encarna Gascón).\nArmand Malagón i Pedro Gil\nPosted on Mai 13, 2013 by nnerearodriguez97\nL’estiu està més a prop del que ens pensem, i hem de deixar ja mateix la màniga llarga i començar a comprar roba estiuenca, per això hem fet una recerca de la roba que es portarà i els colors més destacats en aquest estiu.\nEn el cas de les samarretes, es portaran molt curtes de manera que es vegi la panxa, acostumen a ser així:\nTambé s’han possat de moda els tops o anomenats “tancs”, que són unes samarretes ben fixades al cos molt curtes:\nEn el cas dels pantalons curts destaquen els models amb tatxes:\nTrencats i amb colors vistosos:\nRespecte al cabell, s’ha posat de moda les metxes californianes, que consisteixen en discretament fer un degradat del cabell, deixant l’arrel de color fosc i la part clara a les puntes:\nI com a toc final i que declara que comença l’estiu, els bikinis destacats són colors vius i/o amb estampats abstractes:


Home » Biomassa forestal » Instal·lacions\nActualment J. FAMADAS, a banda de produir estella, dedica esforços a promocionar a la comarca l’ús de la biomassa forestal. Així col·labora amb les principals marques i enginyeries del sector en el desenvolupament d’estudis de potencial de biomassa i projectes, sobretot de calderes mitjanes i grans. També participa en jornades i fires del sector.\nA banda de la biomassa per a ús tèrmic, J. FAMADAS també produeix biomassa per a ús elèctric com a pas intermig fins a la consolidació d’una demanda tèrmica estable. Aquesta biomassa malauradament s’exporta donat que no hi ha plantes elèctriques accionades amb biomassa forestal.\nJ. FAMADAS participa en el desenvolupament del projecte d’una planta elèctrica de 10 MW de potència elèctrica ubicada a les comarques gironines, essent soci de l’empresa promotora: FORENERGI S.L..\nJ. FAMADAS és membre de la Asociación para la Valorización Energética de la Biomasa (AVEBIOM)\nNotícies d’Instal·lacions de Biomassa\nEl 6 de febrer de 2020 es va atorgar la sol•licitud dels ajuts a la gestió forestal sostenible en el marc del Programa de desenvolupament rural de Catalunya 2014-2020 (ORDRE ARP/93/2018, de 19 de juny) per un contenidor per estella forestal... Llegir més\nJFAMADAS S.L.U hem participat a la 42a fira de l’Arbre i el medi ambient que s’ha realitzat el passat 7 i 8 de març al Parc Central de Mataró. Vam tenir l’ocasió de comptar amb un expositor on instal•lar el nostre equip d’estellat CASE IH 2... Llegir més\nEstelladora d’alta potència PEZZOLATO 880-1000\nJ. FAMADAS compra una estelladora d'alta potència PEZZOLATO 880-1000 Prèviament a la compra, vam tenir ocasió de visitar la fàbrica PEZZOLATO al municipi de Cuneo (Itàlia), gentilesa del distribuïdor oficial de la marca a l'Estat Espanyol,... Llegir més\nEstelladora TP 280\nEns equipem amb l’estelladora TP 280 Ens equipem amb l’estelladora TP 280 per a la producció d’estella de qualitat per a ús tèrmics. Aquesta màquina és el complement ideal per al nostre tractor forestal PFANZELT 2390 amb grua. Aquest hivern... Llegir més\nNova maquinària J. FAMADAS S.L.U. incorpora a la flota de maquinària el tractor forestal PFANZELT 2390 www.pfanzelt-maschinenbau.de . És un tractor de dissenyat i fabricat a Alemanya, innovador, pensat exclusivament per a treballs forestals... Llegir més


CIENCIA A DOS EUROS - CAT de JIMENEZ,DANI 978-84-92552-13-9\nCIENCIA A DOS EUROS - CAT\nDesprés de l'èxit espectacular de Ciència a un euro, Dani Jiménez ens presenta noves preguntes amb respostes científiques per satisfer una pila de curiositats que sorgeixen del món... Más información\nDónde encontrar "CIENCIA A DOS EUROS - CAT"\nSinopsis de: "CIENCIA A DOS EUROS - CAT"\nDesprés de l'èxit espectacular de Ciència a un euro, Dani Jiménez ens presenta noves preguntes amb respostes científiques per satisfer una pila de curiositats que sorgeixen del món que ens envolta, i ens ho demostra amb experiments senzills i sorprenents que es poden fer a casa. Si voleu saber per on fan caca els arbres, per què les rodes no són quadrades, per què pengen els testicles o, simplement, si voleu lligar gràcies a la ciència, endueu-vos aquest catàleg de tafaneries científiques. Dani Jiménez Albiac (Barcelona, 1977) és físic i divulgador científic. Els últims quatre anys ha col·laborat amb el programa de TV3 El Club, en el qual ha fet més de 500 experiments en directe. Especialitzat en l'ús dels experiments com a eina d'estimulació científica, ha estat pioner en la divulgació de la ciència no formal a la televisió. En els darrers anys ha col·laborat amb CosmoCaixa Barcelona, Catalunya Ràdio, el diari Avui, la revista Nat, TVE o el setmanari Hora Nova. Actualment el podeu sentir cada setmana al programa Digitals de COMRàdio.\nMás títulos de JIMENEZ,DANI


Units Podem, ERC i PNB presenten al·legacions contra el suplicatori d'Homs\nSergi Castillo: 'El PP va fer creure a molts valencians que ells eren els millors governants des de Jaume I'\tSergi Castillo: 'El PP va fer creure a molts valencians que ells eren els millors governants des de Jaume I'\nLa fiscalia demana citar a declarar els sospitosos d'haver cremat fotografies de Felipe VI durant la Diada\tLa fiscalia demana citar a declarar els sospitosos d'haver cremat fotografies de Felipe VI durant la Diada\nMas, Rigau i Homs retreuen a la CUP un 'excés de gesticulació' en la desobediència a l'estat espanyol\tMas, Rigau i Homs retreuen a la CUP un 'excés de gesticulació' en la desobediència a l'estat espanyol\nPP, PSOE i C's votaran avui a favor del suplicatori d'Homs i el portaran al Congrés espanyol\tPP, PSOE i C's votaran avui a favor del suplicatori d'Homs i el portaran al Congrés espanyol\nLes portades: 'El món en suspens' i 'El nostre adversari de veritat és l'Estat'\tLes portades: 'El món en suspens' i 'El nostre adversari de veritat és l'Estat'\nICV s'obre a col·laborar amb el PSC, però sense confluir en el nou partit\tICV s'obre a col·laborar amb el PSC, però sense confluir en el nou partit\nEl comiat de Margallo: Envia un informe demanant a Europa i als EUA que ignorin Catalunya\tEl comiat de Margallo: Envia un informe demanant a Europa i als EUA que ignorin Catalunya\nLes portades: 'Margallo demana a Europa i als EUA que ignorin Catalunya' i 'Clinton recupera impuls'\tLes portades: 'Margallo demana a Europa i als EUA que ignorin Catalunya' i 'Clinton recupera impuls'\nMarc Muñoz: 'La justícia espanyola no actua perquè vol encobrir els assassins franquistes'\tMarc Muñoz: 'La justícia espanyola no actua perquè vol encobrir els assassins franquistes'\nLes portades del diumenge 6 de novembre de 2016\tLes portades del diumenge 6 de novembre de 2016\nUnits Podem, ERC i PNB presenten al·legacions contra el suplicatori d’Homs\nDenuncien que és un judici 'polític' i que s'ha vulnerat el dret de defensa d'Homs\nEls grups d’Units Podem, ERC i PNB han presentat al·legacions contra el suplicatori que el Tribunal Suprem espanyol va enviar al Congrés dels Diputats espanyol per poder encausar l’ex-conseller de Presidència Francesc Homs per la seva participació en l’organització de la consulta del 9-N. A l’escrit addueixen que s’ha vulnerat el dret d’Homs a la defensa i denuncien que aquest és un procés ‘polític’. Totes tres formacions han participat en una roda de premsa conjunta amb representants del PDECAT i EH Bildu on han denunciat la judicialització del procés sobiranista. El suplicatori prosperarà avui en comissió amb el vot favorable de PP, PSOE i C’s, i se sotmetrà al ple del Congrés les pròximes setmanes, on també rebrà l’aval dels grups que van investir Mariano Rajoy.\nLes al·legacions dels tres grups denuncien que en aquest procés s’ha vulnerat el dret de defensa d’Homs perquè no se li va permetre obtenir una còpia del suplicatori de més de 300 pàgines ni tampoc que compareguessin les persones que havia demanat, entre els quals el president del Tribunal Constitucional espanyol, Francisco Pérez de los Cobos.\nEl text recorda que el procés judicial contra Homs es produeix ‘en un context de tensió territorial’ i assegura té com a objectiu ‘aconseguir la seva inhabilitació temporal o, com a mínim, el seu descrèdit davant de l’opinió pública’.\nSegons els grups signants, la compareixença d’Homs del dia 3 de novembre va permetre determinar ‘la intencionalitat política’ de les actuacions que se segueixen contra ell.\n‘Estem en condicions d’apreciar un significat o intencionalitat política en el procés penal dirigit contra el senyor Homs que compromet des de la Fiscalia al mateix Tribunal Constitucional, passant pel Tribunal Suprem, òrgan enjudiciador d’aquesta causa’, afirmen. També sostenen que cal protegir la cambra de les ‘ingerències judicials amb motivacions polítiques’.\nEn roda de premsa la diputada del PDECAT Lourdes Ciuró ha assegurat que és un ‘judici polític’, i ha destacat la sorpresa del seu grup pel fet que el PSOE se sumi a les posicions del PP i de C’s perquè tiri endavant el suplicatori.\nEl diputat d’En Comú Podem Josep Vendrell ha assegurat que darrere el procés hi ha la voluntat del govern espanyol de ‘convertir la situació a Catalunya en un problema d’ordre públic’.\n‘La situació catalana no es pot resoldre amb processos judicials ni accions punitives’, ha dit, i ‘l’única manera d’enfrontar-la és a través del diàleg, els acords i de deixar votar la gent lliurement’.\nEl diputat d’ERC Joan Capdevila ha argumentat que el procés contra Homs és una peça més de l’Operació Catalunya, mentre que el diputat del PNB Joseba Aguirretxea ha recordat que tot plegat ‘és un tema purament polític’.


III Conferència Estatal Tinguem Cura del Planeta\n16-19 de novembre de 2016. Logronyo\nDurant 4 dies es van reunir a Logronyo un total de 120 alumnes i 46 docents de 9 delegacions de l’estat espanyol (Albacete, Canàries, Catalunya, la Rioja, Madrid Ciutat, Madrid Comunitat, Murcia, Navarra, País Basc i Palència). Van estar acompanyats per 23 tècnics de les administracions de cadascuna de les delegacions i un grup de 12 facilitadors, joves universitaris que havien participat com alumnes en anteriors conferències, els quals van guiar i dinamitzarel treball amb l’alumnat durant tota la Conferència. La delegació catalana va estar representada per 14 alumnes—que representaven 14 centres educatius —, 6 docents, 3 tècnics i 3 facilitadors.\nEl programa d’activitats va donar resposta a l’esperit i la filosofia de les conferènciesregionals, estatals i internacionals, creant espais de reflexió, d’intercanvi d’experiències i donant veu als joves compromesos en la construcció d’un món més sostenible. La nit del dimecres va tenir lloc la vetllada de presentació dels alumnes i les seves delegacions. Els 14 joves catalans, vestits de castellers, van començar la seva presentació ballant una sardana i fent un petit castell, alhora que explicaven les característiques més destacables del territori català des de el punt de vista ambiental, històric i cultural.\nEl dijous va començar amb la inauguració de la Conferència per part de les autoritats autonòmiques, dels organitzadors imembres d’EsenRed, seguit per un divertidíssim monòleg científic sostenible de la mà d’un matemàtic de la “Big Van THeory”, per donar pas a l’intercanvi d’experiències sostenibles que cada alumne exposava i explicava a partir del material que havia portat del seu centre: un pòster o dazibao.\nLa tarda va continuar amb la mateixa dinàmica de treball en equip, entre grups d’alumnes d’una banda i grups de docents d’una altra, que van analitzar i aprofundir les claus per a una vida i una educació sostenible a l’escola i al seu entorn.\nEl joc de nit,que girava entorn dels efectes del canvi climàtic, va ser conduït pel grup dels facilitadors, que van agrupar els alumnes i els van fer superar un seguit de proves per salvar el món dels efectes del canvi climàtic. L’esforç, la diversió, l’ingeni i la complicitat entre alumnes van aconseguir salvar el nostre planeta.\nLes accions educomunicatives del divendres a la tarda al centre de Logronyo van ser fruit del treball dels alumnes al llarg del matí, que, distribuïts en grups, van participar en diferents tallers: el taller de carrer-clown, el taller de cartellera-còmic, el taller del manifest, el taller de llenguatge audiovisual, el taller de premsa, el taller de rap i el taller amb la tecnologia CROMA.\nAlhora, els docents van tenir l’oportunitat de compartir les seves experiències a partir de dinàmiques i també de participar en un taller organitzat per la delegació catalana amb el docent Lluís Sala de l’Institut Sant Ramon Nonat de Barcelona, que va transmetre i encomanar l’entusiasme de la seva pròpia experiència com a dinamitzador del Comitè Ambiental del seu centre, els anomenats “Eskamots Verds”, i del projecte de la “Revolució Verda” amb un taller creatiu i participatiu que va carregar tots els docents d’energia per continuar amb la seva tasca ecotransformadora.\nA primera hora de la tarda de divendres, els tècnics d’ESenREDes van reunir amb els tècnics europeus de França i Portugal per tal d’organitzar la propera Conferència Europea.\nLa tarda del divendres, al parc de l’Espolón al centre de Logronyo,on es van concentrar tots els assistents i molts ciutadans encuriosits,van culminar amb èxit les accions educomunicatives treballades durant el matí.\nSota el lema “ser ecoresponsable no és una obligació sinó una forma de vida”, va tenir lloc la lectura del manifest, la interpretació de la cançó rap ambiental i la mobilització espontània (flashmob), que van commoure tots els espectadors concentrats davant aquell escenari.\nEl darrer diaes va celebrar el Plenari de la Conferència, amb la presentació dels resultats dels treballs realitzats durant els dies de la trobada dels alumnes i dels docents, juntament amb la lectura del comunicat davant les autoritats. A més a més, van tenir lloc les votacions per elegir els representants dels alumnes de cada delegació per a la futura Conferència Europea: dos alumnes catalans representaran la delegació catalana.\nManifest i claus alumnes


Villa Latina Budva Montenegro - Ofertes d'hotels amb els MILLORS DESCOMPTES EN LÍNIA\n29 Novembar 32, Velji Vinogradi, Budva, Montenegro, 85310 - Veure al mapa\nMés informació sobre Villa Latina\nBen situat a la les platges, els restaurants, els paisatges area de Budva ciutat, Villa Latina us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nVilla Latina també ofereix moltes instal.lacions per enriquir la seva estada a Budva. Mentres estan allotjats en aquestes meravelloses instal.lacions, els clients poden gaudir de servei d'habitacions, transport hotel/aeroport, instal.lacions de barbacoa, lloguer de cotxes, servei de bugaderia.\nA més, totes les habitacions ofereixen una gran varietat de comoditats com ara banyera hidromassatge, aire condicionat, calefacció, servei de despertador, escriptori per satisfer els clients més exigents. L'hotel ofereix meravelloses instal.lacions d'oci com bany, jardí que faran de la vostra estada una experiència inoblidable. Villa Latina és un lloc ideal d'estada pels viatgers que busquin encant, comfort i facilitat a Budva.


La paret es vesteix de festa – Rondaller\nBrowse: Home / 2018 / Abril / 28 / La paret es vesteix de festa\nrondaller / 28 Abril 2018 / 2 Comments / El detall, Osona\nL’invent de la loteria com a joc de taula és més antic que els cataplasmes de col. Al segle XVI els catalans, ells solets, van inventar l’auca, un precedent de la loteria. Consistia en un taulell amb vinyetes on es feien apostes. Era tanta la passió que aquest joc va ser prohibit.\nEl mot auca ve d’oca, ja que un dels dibuixos que hi havia al taulell era d’aquest animal. El joc de l’oca és un altre tema.\nAl segle XIX va derivar en uns fulls amb il·lustracions sobre els temes més diversos, sota les quals s’escriviren rodolins. Són les auques, tal com les coneixem ara.\nUna de les moltes auques que es conserven és la de “Les funcions de Barcelona”. En realitat és un calendari festiu, amb les diades tradicionals catalanes, com sant Josep, diumenge de Rams, l’ou com balla o Tots Sants.\nSembla que aquest calendari devia fer fortuna, ja que amb posterioritat en trobem d’altres similars. Era costum penjar-lo darrere la porta de la cuina per tenir ben presents les principals festes\nUna casa de vila de Centelles (Osona) mostra un plafó ceràmic on apareixen algunes d’aquestes festes. Podem veure La Candelera amb dos personatges portant ciris, Uns homes amb barretina cantant caramelles, un noi saltant el foc de Sant Joan o un cavaller regalant una rosa a la seva estimada per Sant Jordi.\nSegurament formaven part d’un repertori molt més ampli, però el propietari de l’habitatge devia preferir destacar la festa del pi de Centelles i la sardana al bell mig del conjunt.\nEn Ramon Serra, il·lustrador i apassionat dels tebeos, m’ha comentat que els dibuixos semblen copiats d’il·lustracions realitzades per Antoni Roca i Maristany. Aquest dibuixant, nascut a finals del XIX s’orientà cap a una caricatura molt personal, especialment centrada en el tema futbolístic.\nA la mateixa façana trobem, també en ceràmica, la partitura de l’himne al Parc del Pla del Mestre. Aquesta plaça va ser projectada als anys 60 del segle XX al lloc que antigament ocupava una era, imagino que la del mas El Mestre, una edificació del segle XVI. Al voltant de la partitura hi ha rajoles amb imatges, magistralment pintades, de com era aquesta plaça anys enrere.\nLa lletra va ser escrita per Joan Ribalta i Arnau, un teixidor nascut a Centelles a principis del segle XX. Sembla que molt actiu políticament, Ribalta va ser regidor de la vila i empresonat durant la guerra civil. Però també tenia moltes iniciatives culturals i va escriure poemes i cròniques.\nDel compositor, Joan Mirambell i Mas, poca informació he trobat. Sé que tocava el contrabaix a la cobla de Centelles i poc més.\nTotes les rajoles van ser produïdes al taller del ceramista Raimon Castanys. Fill i nét d’il·lustradors de renom, ha continuat la tradició artística familiar però amb aquest vessant, iniciada pel seu pare.\nEl seu avi, Valentí Castanys, va ser el creador del famós Avi del Barça. He tingut el privilegi de conèixer personalment en Raimon, un gran professional a qui agraeixo que tingués l’amabilitat de mostrar-me la seva obra i el seu taller a Pallejà.\nSituació: Sant Antoni M. Claret 6, Centelles\nHistòria de la loteria: difuzionmagazine.com\nFons d’auques Pere Grañés i Raso: anc.gencat.cat\nJoc de l’auca\nUna de les primeres auques: vilaweb.cat\nAntoni Roca i Maristany: enciclopedia.cat – ropto.blogspot.com.es\nRamon Serra Massana: tebeosfera.com\nJoan Ribalta i Arnau: enciclopedia.cat\nValentí Castanys (avi): humoristan.org\nValentí Castanys (pare): humoristan.org\nItinerari per Centelles\nArmand OlivéJoan Baptista GuivernauJosé Pesquero\nEtiquetes: Antoni Roca i Maristany, auca, caricatura, Centelles, festivitats, Joan Mirambell i Mas, Joan Ribalta i Arnau, Les funcions de Barcelona, plafò ceràmic, Raimon Castanys i Font\nMercè / 4-29-2018 / ·\nrondaller / 4-30-2018 / ·\nGràcies! M’ha costat trobar la informació però m’ha servit per conèixer personalment el ceramista, un gran artesà d’aquells que en queden pocs.\n← Terra de guerra\nGarcia rima amb Maria →


'Hey Jude', cinquanta anys de la cançó que tothom ha cantat\nLa Mostra d'Igualada es trasllada a les cases i es podrà seguir en línia\tLa Mostra d'Igualada es trasllada a les cases i es podrà seguir en línia\nTeatre des del sofà: propostes escèniques per al confinament\tTeatre des del sofà: propostes escèniques per al confinament\nAvui fa cinquanta anys de la publicació als Estats Units de la cançó dels Beatles ‘Hey Jude’. Quatre dies més tard, el disc que contenia la cançó, el primer del segell propi del grup, va aparèixer al Regne Unit i de seguida a la resta d’Europa. Immediatament, va escalar en les llistes d’èxits malgrat el fet, absolutament inusual, que la cançó durava set minuts. ‘Hey Jude’ va ser un èxit immediat, en bona part gràcies a la coda, el famós ‘Na-na-na na, hey Jude’, que amb el pas dels anys ha esdevingut un himne no solament musical i que la canten públics de tot el món en les ocasions més variades. Si la cançó és arxiconeguda no ho és tant, però, la història que té al darrer.\nLa cançó va signada per Paul McCartney i John Lennon, però la inspiració i l’estructura inicial pertanyen sols a McCartney i es va forjar en unes circumstàncies molt especials. Ara fa cinquanta anys Lennon va decidir de divorciar-se de la seva primera dona, Cynthia Powell, per anar-se’n amb Yoko Ono. Al juny McCartney va viatjar de Londres a Weybridge per ser al seu costat i al del seu fill Julian, amb qui McCartney tenia una gran relació. Pel camí va aparèixer la melodia, només que en comptes de dir ‘Hey Jude’ deia ‘Hey Jules’, en referència a Julian. McCartney explica que va compondre la melodia com una mena d’abraçada a la criatura, que aleshores tenia només cinc anys, per explicar-li que a la vida passen aquestes coses i que cal tirar endavant.\nEn tornant a Londres, McCartney va enregistrar a casa una primera versió de la cançó, però va canviar-hi ‘Jules’ per ‘Jude’. En part per preservar la privadesa dels seus amics i en part perquè sonava millor. McCartney també passava un moment personal molt complicat i hi ha qui opina que la versió definitiva de la cançó parla més d’ell, és com una reflexió sobre els seus conflictes de parella.\nFos com fos, el 31 de juliol els Beatles van enregistrar la primera versió de la cançó als estudis Trident. Més tard s’hi afegí l’orquestra, no pas sense dificultats perquè a McCartney no li va agradar gens el poc entusiasme dels músics. Quan els van demanar que piquessin de mans i cantessin en la coda alguns s’hi van negar i els van haver de pagar el doble perquè s’hi avinguessin.\nFinalment la versió estèreo de ‘Hey Jude’ va ser mesclada i completada a Abbey Road el 2 d’agost, amb els famosos 7:11 de durada, que van fer enfilar per les parets el mític manager dels Beatles, George Martin. Segons ell, cap ràdio no voldria emetre una cançó tan llarga. Com feien de vegades, en la cançó s’hi va deixar un error expressament. Al minut 2:58 es pot sentir McCartney dient ‘Fucking hell!’, perquè es va equivocar en una nota. El volum és molt baix i cal parar-hi molta atenció molt per adonar-se’n.\nEl disc es va posar a la venda amb un error de promoció que va causar alarma. The Beatles havien tancat una setmana abans una botiga que havien obert a Baker Street, a Londres, i van decidir de pintar-hi en grans lletres les paraules ‘Hey Jude’ i ‘Revolution’, les dues cançons del disc. Però això va ser interpretat, erròniament, com un gest antisemita, pensant que Jude volia dir ‘jueu’. Hi va haver una gran polèmica i la botiga va ser atacada mentre el grup intentava explicar que ni tan sols havien pensat en la possible interpretació que alguns en van fer.\nLa controvèrsia va ser superada per l’aparició del videoclip creat per a promocionar la cançó. S’hi veu allò que seria una actuació normal en un programa de televisió, alterada al final per l’aparició sobtada del públic al voltant dels músics en la coda. El grup es va preocupar que la diversitat de Londres es reflectís en les imatges, per contrarestar l’etiqueta de racistes que la promoció els podria haver assignat. La conseqüència, però, va ser que milions de persones es van sentir reflectides en una escena que no s’havia vist mai per televisió i que va catapultar ‘Hey Jude’ per sempre.


A presó per atropellar i matar una motorista a Argentona\nA presó l'home que va atropellar mortalment una motorista i va fugir a Argentona\nL'home va ser detingut pels Mossos a casa seva | Va donar positiu en les proves d'alcohol i drogues\nper Redacció dimarts, 7 d’agost 2018 - 11:34h | Actualitzat a 07/08/2018 11:51h\nL'home va donar positiu en la prova de drogues | CatalunyaDiari.cat\nEl jutge ha enviat a presó provisional i sense fiança al conductor que aquest cap de setmana va provocar l'accident mortal d'una motorista a la C-32 a Argentona. L'home, que té 46 anys, de nacionalitat espanyola i veí de Sant Adrià de Besòs té la causa oberta pels delictes de conducció temerària, lesions greus per imprudència, homicidi per imprudència i omissió del deure de socors, entre altres, segons ha detallat el TSJC després que el conductor hagi declarat aquest dilluns davant el jutjat de guàrdia de Badalona. Va ser detingut a casa seva quan una patrulla dels Mossos s'hi va presentar. Ell va acceptar els fets. Va donar positiu en les proves d'alcohol i drogues.\nEl jutjat de Badalona s'inhibirà al 3 de Mataró, competent per data i lloc dels fets investigats. L'avís de l'accident es va rebre a les 18.45 hores de dissabte al quilòmetre 97,5 de la C-32 quan una col·lisió entre un turisme i una motocicleta va acabar amb el resultat de la mort de la passatgera de la moto –una dona de 34 anys de Barcelona- i el conductor traslladat en estat crític a l'Hospital Germans Tries i Pujol de Badalona.\nEs va escapar i anava begut i drogat\nEls testimonis van informar els Mossos que el cotxe havia fet caure la motocicleta –que va impactar contra les tanques de protecció- després de fer un canvi de carril imprudent. El turisme no es va aturar i va fugir ràpidament del lloc. També van explicar que abans de l'accident, el cotxe circulava de manera temerària i anava realitzant constants canvis de carril per tal d'avançar els vehicles que el precedien. A partir de la identificació del vehicle que es va escapar, els Mossos van anar al domicili del titular a la localitat de Sant Adrià de Besòs. Allí van trobar el conductor, que va reconèixer els fets i va ser detingut. Posteriorment li van fer la prova de detecció d'alcohol i drogues i va donar positiu a totes dues. La taxa d'alcoholèmia va ser de 0,31 mg d'alcohol per litre d'aire expirat.\nEn llibertat el conductor de Reus\nA diferència del cas d'Argentona, el jutge de guàrdia de Reus va deixar en llibertat amb càrrecs el conductor de 18 anys que va matar dos ciclistes a Montbrió del Camp aquest diumenge a primera hora. L'home va donar positiu en la prova de drogues, pel consum de marihuana, i assegura que es va adormir al volant. El fiscal en va demanar presó provisional però el jutge el va deixar sortir en llibertat. Està imputat de dos delictes d'homicidi per imprudència greu, per conducció sota els efectes de les substàncies estupefaents i per conducció temerària.\nÚLTIMA HORA: La contundent decisió que acaba de prendre Forcadell des de la presó\nMossos d'Esquadra Sant Adrià del Besòs Trànsit Defunció Maresme


La Lleganya: Altes i baixes ...\nAltes i baixes ...\nCada cop es comencen a tenir més notícies sobre les possibles altes i baixes a la plantilla nordcatalana. Algunes de previstes, per finalització de contracte, i d’altres que encara estan a l’espera de concretar-se. Per això, us oferim un primer esborrany partint de la base que és una aproximació:\n- Baixes: Julien Candelon (Montauban?), Aramburu (finalitza contracte), Montgomery (finalitza contracte), Rosalen (alliberat pel club), Tincu (finalitza contracte), Guirado (Racing Metro).\n- Altes: Farid Sid (CA Brive), Bourret (Castres Olympique), Goze (Aurilliac), Puedraogo (Montpeller), Grelon (Albi), Mermoz (Tolosa).\nDe totes elles, la més estranya és la baixa del joveníssim Guillem Guirado. Sobretot si tenim en compte que aquesta temporada ha debutat amb la selecció absoluta francesa, i que a Màrius Tincu formaria part de les baixes. Tampoc s’acaba d’entendre el retorn de Bourret, després del batibull que va envoltar la seva baixa fa dues temporades. La notícia bomba, com sempre en el mercat de fitxatges, ve de Toulon: s’estaria preparant el fitxatge de Dan Carter!


#MuseumWeek 2019 | Crida a la participació | Fins 19.05.2019\nAmb el suport de la Fondation CHANEL\nAvís a les galeries, els museus, els centres científics, les institucions i les associacions culturals. A partir del 13 de maig del 2019, el web social s'uneix a la #MuseumWeek i als 7 hashtags de la 6a edició. Una sinergia única al món, font de trànsit, diversitat i creativitat.\nLa #MuseumWeek convida a afavorir les experiències museístiques més transversals, lúdiques i educatives i a comunicar-les per les xarxes socials. El 2018, unes 5.000 institucions culturals van participar en l'esdeveniment en 120 països diferents i aquest any 2019 es presenta encara més emocionant.\nAquesta crida es dirigeix en particular a les zones amb menor participació i, especialment, a l'Àfrica (0,6%), Amèrica Llatina (5%) i Àsia (8%).\nObjectiu: mobilitzar els aficionats i professionals al voltant de la Cultura, conferir visibilitat, obrir-se a l'àmbit internacional, incrementar l'interès dels visitants, escoltar al públic, enriquir les seves bases de dades, inventar animacions i defensar valors.\nLa 6a edició estarà marcada per esdeveniments retransmesos en directe i, als comandaments de la social mitjana news room de la #MuseumWeek, 12 community mànagers de comunicar les publicacions 24 hores al dia.\nEn particular, aquest any estarà marcat pel suport a una causa primordial: el lloc de les dones en la cultura, ahir, avui i matí. Tot això al llarg de la setmana amb el hashtag comuna #WomenInCulture\n· Com participar a la #MuseumWeek?\nN'hi ha prou amb preparar una comunicació digital al voltant dels hashtags proposats, amb un missatge al dia és suficient. També és possible inscriure's -de forma gratuïta- per rebre consells i comptar en les estadístiques.\nResgistre: http: //www.museum-week.org/register/\n· Com participar en el moviment #WomenInCulture?\nProgramant photowalks (aquests passejos fotogràfics que tant agraden), jocs i concursos en diversos suports, Meetups, instameet, actuacions artístiques o fins i tot editatones en femení!\nNOTA: els esdeveniments poden començar abans o després de la #MuseumWeek,\nEnvieu les vostres propostes a la següent adreça:\nEls organitzadors podran ajudar financerament a desenvolupar les iniciatives més interessants.\n· Els hashtags 2019\n- Dilluns 13 de maig: #WomenInCulture\nÉs evident que el paper de la dona en la societat és tan important com el de l'home. No obstant això, aquest paper segueix sense reconèixer-se com hauria. El dilluns 23 d'abril el dedicarem a les dones cèlebres en la Història, l'Art, la Cultura o la Ciència, però també a totes les dones anònimes les accions estructuren les societats humanes. No tant a les dones icones de bellesa, sinó dones artistes, dones intel·lectuals, dones treballadores ... Comparteix els teus continguts amb el hashtag #WomenInCulture\n- Dimarts 14 de maig: #SecretsMW\n'Dimarts, mostri el que es cou entre bastidors! exposicions a preparació, sessions de restauració o manteniment de les col·leccions, dispositius o professions desconeguts... aprofiti l'ocasió per acostar-se encara més al seu públic fent-li partícip de tots els seus secrets.\n- Dimecres 15 de maig: #PlayMW\n'Dimecres serà una jornada dedicada al joc! Ja sigui teatral, cinematogràfic, musical o de vídeo, de tipus olímpic o de pista, animi la conversa amb el seu públic en línia i els seus visitants sota una òptica lúdica.\n- Dijous 16 de maig: #RainbowMW\nQue no falti el color! Ja sigui a través de la valorització d'un color en les seves col·leccions, o la celebració de la Pau o de la causa LGBTQ, acoloreixi les seves publicacions i els seus llocs de cultura.\n- Divendres 17 de maig: #ExploreMW\nDivendres, explori el tema dels nous territoris, l'audàcia i la iniciativa. Ja sigui a propòsit de l'exploració intel·lectual, artística o espacial, o fins i tot de la innovació, convidi a la seva públic a forçar els límits ysalir del que fressat.\n- Dissabte 18 de maig: #PhotoMW\nAmb el telèfon intel·ligent o càmera en mà, és el dia per disparar sense complexos! Un cant a la bellesa del disseny i la arquitectura: aprofiti per valoritzar el seu lloc i convidi a fotògrafs professionals, artistes i aficionats a compartir les seves mirades.\n- Diumenge 19 de maig: #FriendsMW\n'El diumenge és el pretext perfecte per a una estada cultural entre amics! En aquest últim dia de la #MuseumWeek, aprofiti per explorar el tema de l'amistat -valor universal- a les seves xarxes\nsocials, i de pas oferir promocions per als que vulguin visitar el seu centre entre diversos o fer-se regals originals a la seva botiga.\nÉs evident que el paper de la dona en la societat és tan important com el de l'home; però, aquest paper segueix sense ser reconegut com es mereix. Per això, el món de les institucions culturals es reuneix al voltant de la Causa de les DONES en la Cultura (ahir, avui i demà) en ocasió de la sisena edició de la\nUn homenatge a les dones del món de l'Art, de la Histoira, de la Ciència, de les Lletres ... amb el hashtag #WomenInCulture.\nPer començar, per retre homenatge a les dones injustament oblidades en els llibres d'història i que mereixen que el gran públic les conegui. Per continuar, per aclamar a les que componen l'actual\nmón de la Cultura, ja siguin artistes, professionals en una associació o institució cultural, mecenes o artesanes.\nPer finalitzar, per ressaltar la importància de l'educació de les nenes: com els nens, també elles han de poder somiar i convertir-se en artistes, filòsofes o científiques ...\nXarxes socials Museum Week\nMECENES: La Fondation CHANEL dóna suport a la #MuseumWeek\n#fires #festivals #agenda #museus #patrimoni #artistes #Barcelona #Catalunya #PaisValencia #Balears #Andorra #Occitania


Canapés per aprofitar l’espai inferior del llit -\nEls canapés són ideals per completar els mobles de l’habitació perquè pots aprofitar l’espai inferior per emmagatzemar tot allò que no et cap als armaris. Com aquest llit entapissat amb canapè abatible. Disponible en vàries robes a escollir.\nEls nostres llits amb emmagatzematge no t'ofereixen només el millor descans, sinó un munt d'espai per guardar-hi el que necessitis. Llits amb espai per a tu (i les teves coses). Des de llençols i edredons fins a roba i sabates... Al dormitori hi caben moltes coses!\nSi encara no saps quin és el matalàs i complements que necessites, demana assessorament als nostres experts interioristes, que t'ajudaran de forma personalitzada a trobar els millors mobles per al teu descans. També trobaràs a les nostres botigues complements com somiers, coixins o edredons de les millors qualitats perquè el teu descans sigui el més reconfortant i còmode possible.\nAprofita les rebaixes de MacMobles. Trobaràs uns preus estrepitosament millors en mobles, descans i complements. Vine a les nostres botigues i trobaràs el millor mobiliari al 30%, 40% i 50% de descompte. A més, pots finançar les teves compres. Aprofita aquesta oportunitat!\n2018-08-01 Home, Dormitoris de matrimoni, Descans 0 1068\nTag: MacMobles, canapé


Història | Barcelona | EADA\nEADA - Formació per a directius amb un toc humà\nEADA és una escola de negocis amb un origen únic i particular. És una institució independent ideològica i financerament. La seva raó de ser i la seva existència corresponen a la voluntat d'un grup de professionals de donar formació d'excel·lència a la societat.\nLa pròpia història i vida de la institució ha fet que les persones que la integren en cada moment hagin anat canviant però, al llarg de més de 50 anys, s'han mantingut els valors d'igualtat, independència, desenvolupament personal, excel·lència acadèmica i visió global que l'han caracteritzat. I, tot això, sota el marc d'una fundació privada sense ànim de lucre, governada per un Patronat que vetlla per la continuïtat i sostenibilitat d'EADA.\nFundada a Barcelona el 1957, EADA es va constituir el 1984 com una fundació privada universitària dedicada a la formació, investigació aplicada i transferència de coneixement al món empresarial i la societat en un context internacional.\nEADA està legitimada per dos acreditacions prestigioses i reconegudes en el camp de les business schools: l'acreditació EQUIS (European Quality Improvement System) i l'acreditació AMBA (Association of MBAs) per als seus programes MBA.\nEADA és una escola global, amb un Barcelona City Center Campus al nucli urbà de la ciutat i un Collbató Residential Training Campus a uns 30 minuts de la ciutat, davant de les muntanyes de Montserrat. Està present en diferents regions del món mitjançant aliances amb altres escoles i també gràcies al EADA Virtual Campus, que facilita la interacció en tot moment i des de qualsevol lloc.\nCom a organització, EADA considera que la responsabilitat social i la defensa de la sostenibilitat global són principis que han de ser aplicats en els seus programes de formació, al costat de l'objectiu de la màxima eficiència empresarial. Per tot això, la seva activitat, el seu desenvolupament i la seva expansió s'han basat i es desenvolupen a través d'aliances amb socis estratègics en diferents àrees regionals del món. Així mateix, EADA té aliances amb diferents universitats que permeten enfortir la seva posició en els mercats de la formació de directius, així com la seva excel·lència acadèmica.


Telelectura - Aigua de Rigat\nQuè és la Telemesura?\nOff: Aquesta és la cara d’algú que rep la factura de l’aigua i s’adona que fa setmanes que té una fuita. I aquesta la d’algú que té accés a la Telemesura. Anticipa’t a les fuites i els excessos de consum amb aquest nou servei de lectura a distància de comptadors intel·ligents. Més innovador, més eficient, més còmode... Per consultar el teu consum d’aigua des de qualsevol lloc i en qualsevol moment. Off: Quins són els avantatges de la Telemesura? Lectura diària dels comptadors i gràfics de consum. Alertes de detecció d’excessos de consum i fuites. Fas un ús responsable de l’aigua i cuides l’entorn. Off: Accedeix a l’oficina virtual i coneix el teu consum o configura les teves alertes.


Els 10 millors hotels romàntics de Valladolid, Mèxic | Booking.com\nMèxic 1.195 establiments\nYucatán 70 establiments\nEls millors hotels romàntics de Valladolid 15 establiments\nHotels romàntics a Valladolid\nMés allotjaments a Valladolid:\nHotels Hostals i pensions Apartaments Bed and breakfasts Habitacions en cases particulars Apartaments i cases Albergs Cases i xalets Vil·les\nEls 10 millors hotels romàntics de Valladolid, Mèxic\nCasa Hipil Aquest allotjament és Preferent. Això significa que ofereix un servei excel·lent, molt bona relació qualitat-preu i que els comentaris dels clients de Booking.com són boníssims. Per formar part d'aquest programa, pot ser que paguin una mica més a Booking.com.\nHotel Zentik Project Aquest allotjament és Preferent. Això significa que ofereix un servei excel·lent, molt bona relació qualitat-preu i que els comentaris dels clients de Booking.com són boníssims. Per formar part d'aquest programa, pot ser que paguin una mica més a Booking.com.\nCasa Marlene Aquest allotjament és Preferent. Això significa que ofereix un servei excel·lent, molt bona relació qualitat-preu i que els comentaris dels clients de Booking.com són boníssims. Per formar part d'aquest programa, pot ser que paguin una mica més a Booking.com.\nHotel Posada San Juan Aquest allotjament és Preferent. Això significa que ofereix un servei excel·lent, molt bona relació qualitat-preu i que els comentaris dels clients de Booking.com són boníssims. Per formar part d'aquest programa, pot ser que paguin una mica més a Booking.com.\nCasa Tia Micha Aquest allotjament és Preferent. Això significa que ofereix un servei excel·lent, molt bona relació qualitat-preu i que els comentaris dels clients de Booking.com són boníssims. Per formar part d'aquest programa, pot ser que paguin una mica més a Booking.com.\nHotel Meson del Marques Aquest allotjament és Preferent. Això significa que ofereix un servei excel·lent, molt bona relació qualitat-preu i que els comentaris dels clients de Booking.com són boníssims. Per formar part d'aquest programa, pot ser que paguin una mica més a Booking.com.\nCasa Valladolid Boutique Hotel Aquest allotjament és Preferent. Això significa que ofereix un servei excel·lent, molt bona relació qualitat-preu i que els comentaris dels clients de Booking.com són boníssims. Per formar part d'aquest programa, pot ser que paguin una mica més a Booking.com.\nReal Las Haciendas in Valladolid has 4-star accommodation with an outdoor swimming pool, a garden and a terrace. The property features a bar, as well as on-site dining.\nHotel Quinta Marciala Aquest allotjament és Preferent. Això significa que ofereix un servei excel·lent, molt bona relació qualitat-preu i que els comentaris dels clients de Booking.com són boníssims. Per formar part d'aquest programa, pot ser que paguin una mica més a Booking.com.\nHotel Quinta Marciala is situated in Valladolid and has an outdoor swimming pool and a garden. Featuring a shared kitchen, this property also provides guests with a terrace.\nTots els hotels romàntics de Valladolid


Venecia 79: Contra el poder del Joker, el foc de Ema | La Finestra Digital\nEl Joker va arribar, va prendre el Lido i va convèncer a gairebé tots. Per aquesta vegada les expectatives prèvies dels cinèfils han estat satisfetes. Però a més, Larrain ha tornat a Valparaiso després de la seva aventura USA i torna a demostrar amb l’excel·lent Ema que és un cineasta arriscat, sorprenent i amb personalitat. Dos grans com el gal Olivier Assayas i el nord-americà Steven Soderbegh han presentat dos treballs poc més que correctes i Costa-Gavras ha recollit el premi Jaeger – Le Coultre per la seva carrera, a més de presentar la fallida Adults in the room.\nI per fi va arribar el Joker. Des que fa mesos Warner Brothers va posar en circulació l’excel·lent primer tràiler de la pel·lícula de Todd Phillips, l’atenció de part de la cinefília mundial estava en aquest retrat del malvat més icònic de Gotham City.\nAmb Joker fa l’efecte que Warner Brothers, davant el risc d’aniquilació en la pugna per la taquilla mundial del cinema de superherois per part dels previsibles i formulaics però superpopulars productes de la factoria Marvel, decideix donar un pas a un costat i donar un gir radical al que en els últims anys s’entén que ha de ser el cinema de superherois. No només perquè se centri en un malvat, perquè eviti les grans seqüències d’acció, la destrucció massiva de ciutats o perquè la utilització dels efectes digitals visuals passi a segon pla.\nLa nova pel·lícula de Todd Phillips, responsable entre d’altres de la trilogia Resacón, és el superb retrat d’un personatge tràgic, l’estudi dels seus orígens, de les causes i les raons que van portar a un Arthur Fleck qualsevol a convertir-se en Joker, un dels dolents de referència de la història dels còmics. El retrat del que s’amaga darrera del maquillatge, de la disfressa, del somriure perenne i del riure inevitable. La història d’una bogeria, d’una malaltia, d’una víctima fins que decideix deixar de ser-ho.\nI per això compta amb la col·laboració imprescindible i enriquidora d’un superb Joaquin Phoenix, que mai ha estat millor (potser sí igual de bé) i que fa seu el personatge que anteriorment van interpretar Jack Nicholson, Heath Ledger i Jared Leto. No hi ha dubte que sense Joaquin Phoenix, Joker hauria estat molt diferent.\nDe la mà de Phoenix, Joker es converteix en un personatge patètic, un pallasso al seu pesar. En un ésser solitari, víctima i fruit d’una societat capitalista que el deixa de costat i l’abandona a la seva sort, carn de canó d’una societat que necessita als seus famosets a la recerca del seu quart d’hora de popularitat i la seva capacitat alienant, fins que decideix prendre les regnes de la seva pròpia vida.\nAmb un tractament visual i una atmosfera que recorden al Nou Hollywood dels 70, aquí estan els carrers i el món de Taxi Driver, els còmics de El rey de la comedia (i també Robert de Niro) o la capacitat de la televisió per generar ídols de Network, ens regala algunes imatges que de ben segur es convertiran en icòniques. Tot això unit a una ajustada selecció musical (That’s Life de Sinatra, Smile de Chaplin o Send In the Clowns de Stephen Sondheim- aquest està sent un festival molt Sondheim), Joker és la demostració que és possible fer cinema adult, íntim i centrat en els personatges inspirant-se en el món del còmic i els superherois. ¿I Batman? Sí, allà al lluny treu el cap Bruce Wayne.\nDos anys després d’haver-se endut el premi al millor guió del Festival de Venècia per Jackie, la seva mirada als dies immediatament posteriors a l’assassinat de JFK, el xilè Pablo Larrain torna a la Mostra amb Ema, un altre retrat d’una dona forta, aquest cop no real, que després d’un fet tràgic que canvia la seva vida decideix prendre les regnes de la mateixa.\nLa Ema del títol, interpretada amb poder per Mariana di Girolamo, és una ballarina i professora d’expressió corporal casada amb un coreògraf (Gael García Bernal) que després de renunciar al seu fill adoptat per una tragèdia que ell mateix ha provocat, farà tot el possible per poder recuperar-lo.\nEn la seva tornada a Valparaiso, mostrat de manera tan atractiva com especial convertint-lo en l’escenari ideal en el qual transcorre la pel·lícula, Larrain incideix en la reivindicació de la dona. Però el que a Jackie era càlcul, intel·ligència i fredor, a Ema és intuïció, passió i foc. Molt foc. La Ema del títol lluitarà pels seus drets, per recuperar el que creu que és seu, per ser propietària de la seva vida i dels seus actes a través de les seves actituds, de la forma de relacionar-se amb el seu entorn i del seu cos. No és casual que la protagonista sigui ballarina i treballi amb el seu cos. Ema lluita amb la seva ment i amb el seu cos.\nPerò de la mà de Larrain no cal esperar un drama familiar a l’ús sobre la lluita d’una mare coratge amb la seva família i les institucions per aconseguir recuperar el que ella entén que li correspon. La proposta de Larrain sembla basada en la fugida deliberada i compulsiva del convencionalisme. Des del guió, el disseny dels personatges, la posada en escena, la fotografia, el muntatge, les localitzacions o la banda sonora. Una fugida de la naturalitat, dels llocs comuns i els camins trillats. Una successió de decisions arriscades, sense por de caure en l’efectisme, que no obstant això resulten d’una coherència i efectivitat absorbents i en què fons i forma conflueixen. De la mateixa manera que la seva protagonista s’oblida de la fluïdesa i delicadesa de la dansa clàssica i del tutú en favor de la dansa contemporània, el reggaeton i el chandalisme, Larrain a Ema s’oblida de l’academicisme clàssic i la concep com un relat efectista, brusc i sorprenent, però també suggerent, intens i magnètic.\nDesprés d’anunciar diverses vegades la seva retirada del cinema, Steven Soderbergh ha presentat a la competició del festival, The Laundromat: Dinero sucio, la seva segona pel·lícula per Netflix de 2019 en la qual adapta el llibre Secrecy World de Jake Bernstein. En ella, amb la col·laboració de Meryl Streep en el paper d’una mestressa de casa que investiga el frau de l’assegurança que havia de indemnitzar-la per l’accident en què el seu marit va perdre la vida i de Gary Oldman i Antonio Banderas en el paper de Jurgen Mossack i Ramón Fonseca respectivament, els propietaris del bufet d’advocats dels Panama Papers, ofereix un curs sobre elusió fiscal per a principiants, de forma tan resultona, dinàmica i vistosa, com superficial.\nEls mestres de cerimònies són precisament Mossack i Fonseca que trencant la quarta paret es convertiran en els guies de l’espectador en els tripijocs que utilitzen les diferents empreses per eludir impostos de forma divertida i efectiva. Pura efervescència fins al sorprenent i efectiu cop d’efecte final. Llàstima que sense que vingui gaire a tomb, Soderbergh decideixi obrir el ventall de casos, dispersant l’atenció i el focus narratiu de la pel·lícula i desaprofitant un temps que bé podria haver utilitzat per aprofundir més en el cas que conforma el nucli de The Laundromat: Dinero sucio.\nL’inici de Red Avispa d’Olivier Assayas ens fa témer el pitjor. Un veneçolà, una espanyola, un argentí i un brasiler parlant en cubà i interpretant a cubans. És inevitable que ens vingui al cap el Loving Pablo de Fernando León de Aranoa de fa un parell d’edicions. Però falsa alarma. Un cop superada la sorpresa inicial, un s’acostuma a sentir a Edgar Ramírez, Penélope Cruz, Leonardo Sbaraglia i Wagner Moura parlant en cubà.\nRed Avispa és l’adaptació en clau de thriller d’espies del llibre de Fernando Morais sobre els cinc de Cuba, un grup de cubans que en els anys 90 i des de Miami intentaven ajudar els balseros que intentaven arribar des de Cuba a les costes dels Estats Units.\nPerò a Red Avispa li falta thriller i li sobren espies. L’interès gairebé periodístic de Assayas a explicar els fets de la manera més rigorosa possible provoca una successió d’esdeveniments i una contínua pluja de noms, dades, sigles i informació que no fan sinó restar importància i rellevància fins en ocasions anul·lar el que els passa als protagonistes. A les seves motivacions, les seves frustracions, els seus conflictes i les seves satisfaccions. Quan Red Avispa ho fa, funciona perfectament, però en la majoria de les ocasions no facilita a l’espectador un enganxament emocional amb la història i el resultat és el mer relat prolix i detallat dels fets. Potser hauria estat convenient que tal com va fer fa 10 anys amb Carlos, Assayas hagués optat per donar-se el temps per entrar a la psicologia dels personatges, a explicar-nos més com afecta el seu compromís polític a la vida personal dels seus protagonistes i concebre Red Avispa com una sèrie, enlloc d’una pel·lícula.\nA més de rebre el premi Jaeger-Le Coultre, Costa-Gavras ha presentat fora de concurs Adults in the room, la seva adaptació del llibre de Yanis Varoufakis sobre les negociacions entre el govern grec de Syriza acabat d’elegir i les autoritats europees a la recerca d’una solució per la crisi econòmica grega.\nDe la mà de Costa-Gavras, les negociacions es converteixen en un thriller polític, que substitueix les investigacions i persecucions per reunions, converses telefòniques, eleccions i referèndums. Però malgrat el seu bon pols narratiu i de l’actualitat dels fets narrats, Adults in the room no aconsegueix ser el thriller vibrant que podria haver estat per culpa d’un càsting que no està a l’alçada del que exigeix i en el qual sembla haver primat la semblança física per sobre de les dots interpretatives, d’un esquematisme maniqueu, de la repetició de situacions molt similars a l’haver prioritzat el rigor informatiu per sobre de les necessitats narratives del film i de recreacions poc creïbles o barroeres, com les dels resultats dels escrutinis. Costa-Gavras afirma que no dirigeix documentals perquè li sembla un gènere massa complicat. Però en aquest cas, fa l’efecte que aquest material de partida hauria funcionat millor com a origen d’un documental que en aquesta ficció.


La Geocerca arriba a Mollet | Sostenible\nLa Geocerca és un joc a l'aire lliure que consisteix a trobar "tresors" amb l'ajut de dispositius GPS. Els participants s'han de guiar per unes coordenades concretes i a partir d'aquí intentar trobar el que han amagat els altres jugadors. L'interès que desperta aquesta activitat també el provoca el fet de ser un divertit joc per als amants de la natura i l'esport. Amb aquest taller, els participants podran aprendre les tècniques necessàries per participar-hi.\nPer fer el taller és necessari un receptor GPS d'activitat esportiva (no serveixen els navegadors per a vehicles) o bé un dispositiu Apple o Android amb receptor GPS. També cal tenir instal·lada l'aplicació de Geocerca al dispositiu.\nAbans d'iniciar el taller es recomana registrar-se a Geocaching.com. El taller, que és gratuït, es farà el 12 de maig de 18 a 21h i està adreçat a les persones de totes les edats, tot i que els menors de 12 anys hauran d'anar acompanyats d'una persona adulta. Les inscripcions es poden fer a qualsevol centre cívic de Mollet.\nAixí mateix, a partir del dia 12 es donarà el tret de sortida a 7 rutes de Mollet on hi haurà diferents geoamagatalls relacionats amb el medi ambient amb àmbits com ara la mobilitat, els residus, la biodiversitat, l'energia o l'aigua. Es tracta d'àmbits pels quals Mollet del Vallès ha estat guardonada amb l'European Green Leaf.